David Lamptey

Nna David Lamptey yɛ obi a odzi edwuma, ɔhwɛ nyimpa yiedzi ho (Philanthropist),  Ghana amanyɛnyi na mbrahyɛbaguanyi  dze ma Klottey-Korley Abatow mpasuar no.

 Ɔbra Ahyɛse na Nwomasua 
Lamptey a  nna ɔwɔ mfe eduosia-biako wɔ afe apem ahaebien na du-ebien ne bosoom Mumu mu no, nna ɔyɛ odwumayɛnyi, ɔhwɛ nyimpa yiedzi ho,  amanyɛnyi na afei nyimpa a "Radio XYZ" na "Sidalco Group of Companies" yɛ  ne dze.Nna ɔyɛ mbrahyɛbaguanyi ma Klottey-Korley mpasuar, wɔ Osu  wɔ Nkran mantɔw mu  wɔ NDC amanyɛkuw no akwanya ahoma do wɔ ber a ofii NPP amanyɛkuw no mu  no. Wɔbɔɔ Lamptey abawdo  dɛ otumii  dze ndur a wɔdze gu ndɔbaa do ma ɔsow aba ara yie bɔbɔɔ adze  ama kuwyɛ edzi mu wɔ ɔman no mu.

 Amanyɛsɛm 
Lamptey odzi kan no wɔpaaw no dɛ mbrahyɛbaguanyi wɔ mbrahyɛbagua a otsia ebien wɔ kwasafoman a ɔtɔ do anan  no  mu wɔ Ghana dze maa  Klottey-Korley  mpasuar  wɔ Nkran mantɔw mu wɔ NDC amanyɛkuw no akwanya  ahoma do  wɔ afe apem ahaakorɔn eduokorɔn esia Ghana asahen abatow no mu. Onyaa mba 20,485 a nna ogyina hɔ ma 26.30% wɔ afe apem ahaakorɔn eduokorɔn esia Ghana mbrahyɛbaguafie abatow no mu  dze tsiaa hɔn a wɔnye no sii akan dɛm afe no mu  a wɔyɛ Tei Okunor a ɔyɛ Ankonam dzibewpɛfo a onyaa mba 17,205 a na ogyina hɔ ma 22.00%, Gilbert K.Quartey a ɔyɛ NPP kuwba a onyaa mba 17,090 a ogyina hɔ ma 21.90% dze fi mba a wotumii kanee no mu, Adolf Lutterodt a ɔyɛ "Convention People's Party" kuwba a onyaa mba 4,897 a na ogyina hɔ ma 6.30%, Kwame Nyarko Akuffo-Mensah a ɔyɛ "Independent Candidate" a no so nyaa mba 2,173 a na ogyina hɔ ma 2.80%, Buniyamin Mohamed a ɔyɛ "People's National Convention" ennya mba biara no dɛmara na Ahmed Nii Kpakpo Oti Vanderpuye so ɔyɛ "Independent Candidate" so ennya mba.

 Edwuma 
Lamptey yɛ odwumayɛnyi, Ɔhwɛ nyimpa yiedzi ho, amanyɛnyi na panyin a ɔda Sidalco edwumakuw na Redio ẊYZ ano.

 N'abrabɔ 
Lamptey waree a nna okitsa mba awɔtwe.

 Owu 
Afe apem ahaebien na du-ebien ne bosoom Mumu mu ne da a otsia enum do na Lamptey toaa ne nananom do na wosiee no afe apem ahaebien na du-ebiasa ne bosoom Fankwa mu ne da a ɔtɔ do akron mu.

 Mboaedze 

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 1997–2001